CELEX: 22005D0559
Language: mt
Date: 2005-06-17 00:00:00
Title: Deċiżjoni Nru 2/2005 tal-Kumitat Konġunt ke-efta dwar Transitu Komuni tas- 17 ta' Ġunju 2005 li temenda l-Konvenzjoni ta' l- 20 ta' Mejju 1987 dwar proċedura ta' transitu komuni

238              MT              Il-Ġurnal Uffiċjali ta’ l-Unjoni Ewropea                  12.12.2008

22005D0559

21.7.2005                     IL-ĠURNAL UFFIĊJALI TA’ L-UNJONI EWROPEA                       L 189/59

      DEĊIŻJONI Nru 2/2005 TAL-KUMITAT KONĠUNT KE-EFTA DWAR "TRANSITU
                                             KOMUNI"

                                       tas-17 ta’ Ġunju 2005

       li temenda l-Konvenzjoni ta' l-20 ta' Mejju 1987 dwar proċedura ta’ transitu komuni

                                           (2005/559/KE)

IL-KUMITAT KONĠUNT,

Wara li kkunsidra l-Konvenzjoni ta' l-20 ta' Mejju 1987 dwar il-proċedura ta' transitu komuni1, u
b'mod partikolari l-Artikolu 15(3)(a) tagħha,

1
         ĠU L 226, 13.8.1987, p. 2. Konvenzjoni kif emendata l-aħħar bid-Deċiżjoni Nru 2/2002 ĠU
         L 4, 9.1.2003, p. 18.
 ---pagebreak--- 12.12.2008       MT                 Il-Ġurnal Uffiċjali ta’ l-Unjoni Ewropea                             239

Billi:

(1)      L-identità u n-nazzjonalità tal-mezzi ta' trasport fit-tluq hi meqjusa bħala informazzjoni
         mandatorja li għandha tiddaħħal fil-kaxxa 18 ta' dikjarazzjoni ta' transitu.

(2)      Fit-terminali għall-container li għandhom livelli għoljin ta' traffiku jista' jiġri li d-dettalji
         tal-mezzi ta' trasport bit-triq li għandhom jintużaw għat-trasport ma jkunux magħrufin fil-
         ħin li jitwettqu l-formalitajiet ta' transitu. Madankollu, l-identifikazzjoni tal-container li fih
         ser tinġarr il-merkanzija soġġetta għad-dikjarazzjoni ta' transitu hi disponibbli u hi diġà
         indikata fil-kaxxa 31 tad-dikjarazzjoni tat-transitu.

(3)      Taħt dawn iċ-ċirkostanzi u b'konsiderazzjoni li l-merkanzija tista' tiġi kkontrollata abbażi
         ta' dan, għandu jingħata grad xieraq ta' flessibilità billi jkun permess li l-kaxxa 18 tad-
         dikjrazzjoni ta' transitu ma timteliex, safejn jista' jiġi żgurat li d-dettalji korretti ser
         jiddaħħlu sussegwentement fil-kaxxa rilevanti.

(4)      Il-Konvenzjoni għandha għaldaqstant tiġi emendata kif meħtieġ.
 ---pagebreak--- 240             MT                Il-Ġurnal Uffiċjali ta’ l-Unjoni Ewropea               12.12.2008

IDDEĊIEDA KIF ĠEJ:

                                               Artikolu 1

L-Anness A7 għall-Appendiċi III tal-Konvenzjoni ta' l-20 ta' Mejju 1987 dwar proċedura ta' transitu
komuni għandu jiġi emendat skond l-Anness għal din id-deċiżjoni.

                                               Artikolu 2

Din id-Deċiżjoni għandha tidħol fis-seħħ fil-jum li fih tiġi adottata.

Għandha tapplika mill-1 ta’ Lulju 2005.

Magħmul f’Berna, 17 ta’ Ġunju 2005.

                                              Għall-Kumitat Konġunt
                                              Il-President
                                              Rudolph DIETRICH
 ---pagebreak--- 12.12.2008       MT                 Il-Ġurnal Uffiċjali ta’ l-Unjoni Ewropea                            241

                                                  ANNESS

Fl-Anness A7 ta' l-Appendiċi III, it-Titolu II, il-Punt I tal-Konvenzjoni ta' l-20 ta' Mejju 1987 dwar
proċedura ta' transitu komuni, dan li ġej għandu jiddaħħal bħala t-tieni subparagrafu fin-nota ta'
spejagazzjoni għall-kaxxa 18:

"Madankollu, fejn il-merkanzija tinġarr f'containers li għandhom jiġu trasportati b'vetturi tat-triq, l-
awtoritajiet kompetenti jistgħu jawtorizzaw il-prinċipal biex iħalli din il-kaxxa vojta fejn is-
sitwazzjoni loġistika fil-punt tat-tluq tista' ma tippermettix li tingħata l-identità u n-nazzjonalità tal-
mezzi ta' trasport fil-ħin ta' l-istabbiliment tad-dikjarazzjoni ta' transitu, u fejn ikunu jistgħu
jiżguraw li l-informazzjoni korretta dwar il-mezzi ta' trasport ser tiddaħħal sussegwentement fil-
kaxxa 55."